หนูอายุ21น่ะค่ะ ไม่ทราบว่าช่องคลอดมีลมออกมา มันสามารถรักษาให้หายได้มั้ยค่ะหรือต้องไปพบแพทย์ เล่าย้อนไปว่าช่วง3-4ปีที่แล้วมีอาการท้องผู้มากใช้ยาถ่ายบ่อยแต่ช่วงนี้ดีขึ้นมากถ่ายทุกวันกิน้ำเยอะกว่าเดิมมาก แต่มาพบอาการใหม่มาคือช่องคลอดมีลมออกมา มีทางรักษามั้ยค่ะ อันตรายมั้ย มีผลต่อการมีบุตรในอนาคตมั้ยค่ะ มีเพศสัมพันธ์กับแฟนเกือบทุกวันใช่เหตุผลปะค่ะ ต้องเปลี่ยนพฤติกรรมหรือเปล่าค่ะ
สวัสดีค่ะ การมีลมออกจากช่องคลอด ส่วนใหญ่แล้วถือเป็นอาการปกติ ซึ่งมักพบจากการมีเพศสัมพันธ์ เนื่องจากในขณะมีเพศสัมพันธ์ กล้ามเนื้อบริเวณช่องคลอดจะมีการหดและขยายตัว เมื่อมีการขยายตัวเพื่อให้อวัยวะเพศชายสอดใส่เข้าไป อากาศจากภายนอกก็มีโอกาสเข้าไปได้ หากช่องคลอดมีการขยายตัวมาก หรือมีการสอดใส่เข้าออกบ่อยๆ ขณะมีเพศสัมพันธ์ อากาศก็ย่อมจะเข้าไปได้มาก และเมื่อมีอากาศอยู่ในช่องคลอด ก็จะทำให้เกิดมีลมออกมามีส่วนน้อยมากที่การลมในช่องคลอดจะเกิดจากการเป็นโรค เช่น- การมีรูทะลุระหว่างลำไส้ใหญ่และช่องคลอด ซึ่งมักเกิดจากการเคยได้รับการผ่าตัด การฉายรังสีรักษา หรือเป็นโรคลำไส้อักเสบเรื้อรังรุนแรง เป็นมะเร็งลำไส้ใหญ่ เป็นต้น- การมีรูทะลุระหว่างท่อปัสสาวะและช่องคลอดดังนั้นหากไม่เคยได้รับกาผ่าตัดหรือฉายรังสีมาก่อน ไม่มีอาการผิดปติอื่นๆ ร่วม เช่น มีปัสสาวะหรืออุจจาระออกมาจากช่องคลอด ก็ถือว่าไม่ได้ผิดปกติ และอันตรายอะไร และไม่จำเป็นต้องทำอะไรค่ะ